b'\n_START_ARTICLE_\nKvasovka\n_START_PARAGRAPH_\nKvasovke so evkariontski enoceli\xc4\x8dni organizmi iz kraljestva gliv. Skupina zajema okrog 1500 znanih vrst, okrog odstotek vseh vrst gliv. \xc4\x8ceprav so enoceli\xc4\x8dni organizmi, so se glive razvile iz ve\xc4\x8dceli\xc4\x8dnih prednikov. Nekatere vrste imajo sposobnost razvoja ve\xc4\x8dceli\xc4\x8dnih zna\xc4\x8dilnosti s tvorbo nizov povezanih celic. Kvasovke imajo tipi\xc4\x8dno premer 3-4\xc2\xa0\xc2\xb5m, vendar med vrstami precej varira in lahko nekatere zrastejo do 40\xc2\xa0\xc2\xb5m. Ve\xc4\x8dina kvasovk se razmno\xc5\xbeuje aseksualno z mitozo._NEWLINE_Kvasovke ne tvorijo enovite taksonomske ali filogenetske skupine. Filogenetska raznolikost kvasovk je tolik\xc5\xa1na, da jih delimo v dve lo\xc4\x8deni debli:  Ascomycota in Basidiomycota. "Prave" kvasovke razvr\xc5\xa1\xc4\x8damo v red Saccharomycetales. V razli\xc4\x8dnih jezikih besedo kvasovka uporabljamo kot sinonim za vrsto Saccharomyces cerevisiae, ki je gospodarsko pomembna pri pridobivanju alkoholnih pija\xc4\x8d s fermentacijo in pri peki kruha iz kva\xc5\xa1enega testa. Po kvasu je ta skupina gliv dobila tudi ime._NEWLINE_Nekatere vrste, kot na primer Candida albicans, so oportunisti\xc4\x8dni patogeni in lahko povzro\xc4\x8dijo oku\xc5\xbebe pri ljudeh._NEWLINE_Kvasovke vrste Saccharomyces cerevisiae pri fermentaciji pretvarjajo ogljikove hidrate v ogljikov dioksid in alkohole. Ta proces ljudje \xc5\xbee tiso\xc4\x8dletja uporabljajo pri peki (kvas) in proizvodnji alkoholnih pija\xc4\x8d._NEWLINE_Kvasovke uporabljajo pri proizvodnji etanola v industriji biogoriv. Pred kratkim so jih uporabili tudi pri generaciji elektri\xc4\x8dne energije v mikrobiolo\xc5\xa1kih gorivnih celicah. _NEWLINE_Kvasovke so pomembni organizmi v raziskavah celi\xc4\x8dne biologije in so med najbolje raziskanimi evkariontskimi mikroorganizmi.'